CELEX: C2006/165/07
Language: da
Date: 2006-07-15 00:00:00
Title: Sag C-169/04: Domstolens dom (Tredje Afdeling) af  4. maj 2006  — Abbey National plc (med Inscape Investment Fund som adciteret part) mod Commissioners of Customs & Excise (anmodning om præjudiciel afgørelse fra VAT and Duties Tribunal, London — Det Forenede Kongerige) (Sjette momsdirektiv — artikel 13, punkt B, litra d), nr. 6 — forvaltning af investeringsforeninger — fritagelse — begrebet  forvaltning  — depositarens opgaver — delegation af administrative forvaltningsopgaver)

15.7.2006   
            
            
               DA
            
            
               Den Europæiske Unions Tidende
            
            
               C 165/4
            
         Domstolens dom (Tredje Afdeling) af 4. maj 2006 — Abbey National plc (med Inscape Investment Fund som adciteret part) mod Commissioners of Customs & Excise (anmodning om præjudiciel afgørelse fra VAT and Duties Tribunal, London — Det Forenede Kongerige)
   (Sag C-169/04) (1)
   
   (Sjette momsdirektiv - artikel 13, punkt B, litra d), nr. 6 - forvaltning af investeringsforeninger - fritagelse - begrebet »forvaltning« - depositarens opgaver - delegation af administrative forvaltningsopgaver)
   (2006/C 165/07)
   Processprog: engelsk
   Den forelæggende ret
   VAT and Duties Tribunal, London
   Parter i hovedsagen
   
      Sagsøger: Abbey National plc (med Inscape Investment Fund som adciteret part)
   
      Sagsøgt: Commissioners of Customs & Excise
   Sagens genstand
   Anmodning om præjudiciel afgørelse — VAT and Duties Tribunals, London Tribunal Centre — fortolkning af artikel 13 B, litra d), nr. 6, i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om afsætningsafgifter — Det fælles merværdiafgiftssystem: ensartet beregningsgrundlag (EFT L 145, s. 1) — fritagelse af investeringsforeninger — omfang
   Konklusion
   
               1)
            
            
               Begrebet »forvaltning« af investeringsforeninger i artikel 13, punkt B, litra d), nr. 6, i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag, er et selvstændigt fællesskabsretligt begreb, hvis indhold medlemsstaterne ikke kan ændre.
            
         
               2)
            
            
               Artikel 13, punkt B, litra d), nr. 6, i sjette direktiv 77/388 skal fortolkes således, at de administrative og regnskabsmæssige tjenesteydelser, som leveres af en tredjepartsadministrator, er omfattet af begrebet »forvaltning af investeringsforeninger« som omhandlet i denne bestemmelse, hvis de, set under ét, udgør en særskilt helhed og er specifikke og væsentlige for forvaltningen af investeringsforeninger.
               Derimod er tjenesteydelser, der svarer til en depositars opgaver, som dem, der er nævnt i artikel 7, stk. 1 og 3, og artikel 14, stk. 1 og 3, i Rådets direktiv 85/611/EØF af 20. december 1985 om samordning af love og administrative bestemmelser om visse institutter for kollektiv investering i værdipapirer (investeringsinstitutter), ikke omfattet af dette begreb.
            
         
      (1)  EUT C 146 af 29.5.2004.